
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 184
                                                           din 21 septembrie 2018
pentru însușirea și aprobarea indicatorilor tehnico - economici privind realizarea și amplasarea

„Monumentului Eroilor Sighișoara”

Consiliul Local al Municipiului Sighişoara, întrunit în ședință extraordinară, 

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.558/07.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Ministerului Culturii și Identității Naționale, înregistrată la Municipiul Sighișoara cu nr. 13.587/11.05.2018;
Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Luând în considerare prevederile art. 7 alin. (13) din Legea nr. 52/2003 privind transparența decizională în administrația publică, republicată;

Ţinând cont de prevederile Ordonanței Guvernului nr. 5/2017 privind stabilirea unor măsuri organizatorice la nivelul administrației publice centrale cu privire la Centenarul României, cu completările ulterioare; 

Luând în considerare și prevederile Legii nr. 120/2006, legea monumentelor de for public, cu modificările şi completările ulterioare, cu precădere cele ale art. 5 din aceasta;

Avand în vedere procesul - verbal cu nr. 25.553/07.09.2018 al Comisiei tehnico - economice, prin care s-au analizat și s-au avizat favorabil indicatorii tehnico - economici din documentația tehnică de obținere a autorizației de construire pentru ”Monumentul Eroilor Sighișoara”;

Văzând Raportul de specialitate cu nr. 25.557/07.09.2018 al Direcției Generale Arhitect Șef, prin care se propune şi se justifică oportunitatea însușirii și aprobării indicatorilor tehnico - economici pentru  „Monumentul Eroilor Sighisoara”, îndeplinindu-se prevederile legale în acest sens;

Având în vedere avizele favorabile ale comisiilor de comerț și socială;
În temeiul prevederilor art. 36 (2) lit. „b”, (4) lit. „d”, art. 45 (2) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare, 

          H O T Ă R Ă Ş T E:

Art. 1. Se însușesc și se aprobă indicatorii tehnico - economici pentru realizare și amplasare ”Monumentul Eroilor Sighișoara”, în valoare totală de 97.039, 97 lei, inclusiv T.V.A.

Art. 2. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Viceprimarul Municipiului Sighișoara, Direcția Generală Arhitect Șef, Biroul Buget, Contabilitate, Salarizare - Direcţia Economică, Biroul Achiziţii, Accesare Fonduri Europene și Management Proiecte și Serviciul Tehnic, Investiții - Urmărire Contracte, Monitorizare Servicii de Utilități Publice din cadrul Municipiului Sighișoara.
Art. 3. Prin grija Secretarului Municipiului Sighişoara, doamna Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Generală Arhitect Șef;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziţii, Accesare Fonduri Europene și Management Proiecte;
  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice.
12 ex.
B.A. 

